  Майя Бывальцева Оренбургын следж-хоккеен шудонъя Россилэн чемпионатэзлэн кыкетӥ люкетэз йылпумъяськиз. «Удмуртия» команда сизьым шудонъёсыз пӧлысь витяз вормиз но медальёс понна вожвылъяськонзэ азьланьтоз. Со сярысь элькунысьтымы клублэн «ВКонтакте» мерлыко вотэсысь ивортӥзы. 16-тӥ южтолэзе Тула улосвылысь Алексин карын чемпионатлэн йылпумъян люкетэз кутскоз. Медальёс понна кунысь кужмоосыз командаос нюръяськозы: «Феникс» (Москва улосвыл), «Югра» (Ханты-Манси автоном округ), «Удмуртия», «Ястребы» (Оренбург улосвыл). Оренбургын тямыс командаос пумиськылӥзы. «Удмуртия» пумитъяськисьёсызлэн капкаязы оглом 26 шайба пыртӥз.  Тодэ вайытом, Россилэн чемпионатэзлэн нырысетӥ люкетэз 2020-тӥ арын шуркынмонэ Ижкарын ортчиз.  Тегъёс: Спорт Следж-хоккей Удмуртия Россия  